|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

**TANTÁRGYI ADATLAP**

1. **Tantárgyleírás**

# Alapadatok

## Tantárgy neve (magyarul, angolul)

**Diplomaelőkészítő specializációs tantárgy – Diploma Preparatory Specialization Course**

## Azonosító (tantárgykód)

**BMEEPLAQ901**

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| **kurzustípus** | **heti óraszám** | **jelleg** |
| előadás (elmélet) | - |  |
| gyakorlat | 3 | önálló |
| laboratóriumi gyakorlat | - |  |

## Tanulmányi teljesítményértékelés (minőségi értékelés) típusa

ötfokozatú félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | **Nagy Márton DLA**egyetemi docensnagy.marton@epk.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

**Lakóépülettervezési Tanszék**

A tantárgy weblapja

www.lako.bme.hu

## A tantárgy weblapja

www. lako.bme.hu

## A tantárgy oktatásának nyelve

magyar, angol

## A tantárgy tantervi szerepe, ajánlott féléve

Kötelezően választható az alábbi képzéseken:

#### 3N-M0 Építészmérnöki nappali osztatlan mesterképzés építőművészeti specializáció magyar nyelven 9. félév

#### 3NAM0 Építészmérnöki nappali osztatlan mesterképzés angol nyelven● 9. félév

## Közvetlen előkövetelmények

### Erős előkövetelmény:

#### Komplex tervezés 1 (BMEEP\_\_S812, BMEEP\_\_T811, BMEEP\_\_Q811)

#### 3N-M-ME specializáció választása

### Gyenge előkövetelmény:

-

### Párhuzamos előkövetelmény: -

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét): ugyanezt a tantárgyat más tanszéken/specializáción

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2022. március 30.

# Célkitűzések és tanulási eredmények

## Célkitűzések

A Diplomatervezés tantárgyat megelőző előkészítő kurzus az Építőművészeti Specializáción. A Komplex tervezés 2. tantárggyal párhuzamosan, vagy a Komplex 1. kurzus elvégzése után felvehető gyakorlati tantárgy. A pontos tartalmát és célkitűzését a Diplomatervezésben érintett tanszékek témavezetői az adott tanszéki karakterhez és a kapcsolódó stúdió tematikájához, továbbá a hallgató által felvetett vagy választott diplomatéma programjához igazítva dolgozzák ki. A koncepció szerint a gyakorlat keretében a Diplomamunka előkészítéséhez kapcsolódó specifikus, a majdani tervezési folyamatot segítő, alátámasztó, de önmagában is értelmezhető munkarész készül. A hallgató elmélyülhet a tervezési folyamat valamely részterületének feltárásán, fókuszálhat a tervezési program kidolgozására, ugyanakkor lehet elemző-analizáló jellegű, amely tanulmánnyal, illetve kutatási karakterű, adott esetben tudományos igényű dokumentációval zárul. Kutatási téma lehet a helyszín elemzése és a kortárs, illetve történeti példák kritikai vizsgálata is. A féléves munkaként beadandó és bemutatandó feladat pontos karakterét, tartalmát az első prezentációt követően pontosítja hallgató a témavezetőjével közösen. A tantárgy konzulense a hallgató által választott majdani diploma témavezető kell legyen.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### A tervezési kérdéseken keresztül megismerkedik a hallgató az építészeti alkotás valódi összetettségével, gondolkodása komplexebbé válik.(KKK I/5)

#### Az összefüggések teljeskörű, mélyebb megértésére törekvés, illetve a tudatos tervezési módszerek / módszertan megismerése kihat a gondolkodásra. Az így szerzett tapasztalat a későbbi tervezések során fokozatosan aktív tudásként hasznosul.(KKK I/5)

### Képesség

#### Összetett, egyszerre több kérdésre fókuszáló gondolkodás gyakorlása.(KKK II/1-6)

#### Problémamegoldó és döntési képesség fejlesztése. (KKK II/1-6)

#### Összefüggések, kontextusrészletes vizsgálata, elemző készség fejlesztése.(KKK II/14-15)

#### Önálló gondolkodás fejlesztése, tervezési módszertani ismeretek átadása.(KKK II/1-6)

#### Koncepció alkotás képességének fejlesztése. (KKK II/14-15)

#### Prezentációs technikák, tervbemutatás gyakorlása. (KKK II/11; 20; 22)

### Attitűd

#### Együttműködik az ismeretek bővítése során az oktatóval és hallgatótársaival.

#### Folyamatos ismeretszerzéssel bővíti tudását, kutatást végez az adott feladattal kapcsolatban.(KKK III/3-5)

#### Nyitott a szükséges tudás (elemzések, tervezési és kutatási módszertan, prezentációk, stb.) megismerésére.(KKK III/6)

#### Önállóságra törekszik, de aktívan részt vesz a konzultációkon (KKK III/7-9)

### Önállóság és felelősség

#### Önállóan gondolkodik és elemez, kutat. (KKK IV/1)

#### Nyitottan fogadja a megalapozott kritikai észrevételeket, gyakorolja a tervbemutatást. (KKK IV/3)

#### A fellépő problémákhoz való hozzáállását az együttműködés és az önálló munka helyes egyensúlya jellemzi. (KKK IV/1-3)

#### Az elkészített munkájáért felelősséget vállal. (KKK IV/4)

## Oktatási módszertan

Műtermi konzultációs gyakorlatok, szemináriumok, nyitó és értékelő előadások. A választott diplomatémától függően adott esetben csoportmunkában végzett anyaggyűjtés, forrásfeldolgozás, értékelés és tervezési gyakorlat oktatói konzultációval, prezentációval. IT eszközök és technikák használata, önállóan készített feladatok, elmélyült kutatás.

## Tanulástámogató anyagok

### Szakirodalom: félévenként változik a diplomamunka választott témájának megfelelően

### Jegyzetek: félévenként változik a diplomamunka választott témájának megfelelően

### Letölthető anyagok: elektronikus segédanyagok a tárgy honlapján

# Tárgy tematikája

## Előadások tematikája

-

## Gyakorlatok tematikája

* 1 - 3. hét: diplomatéma megfogalmazását, kibontását támogató inspirációk gyűjtése, szakirodalom összeállítása
* 4 - 6. hét: féléves kutatási téma lehatárolása, absztrakt/tervezési programvázlat beadása, megvitatása, prezentáció (részteljesítés)
* 7. hét: vázlattervi hét
* 8 - 12. hét: alátámasztó munkarészek készítése, elmélyült kutatás és konzultáció választott diplomakonzulenssel, prezentáció
* 13. hét: feldolgozási hét – diplomamunkához kapcsolódó szaktanulmány/tervezési program/tervezési koncepció véglegesítése

A félév során a hallgatók önálló munkával készítik el a tanulmányt. A félév végén az elkészült tanulmányokat prezentációra alkalmas szerkesztett változatát skype vagy más on-line konferencián ismertetik hallgatók.

1. **Tantárgy Követelmények**

# A Tanulmányi teljesítmény ellenőrzése ÉS értékelése

## Általános szabályok

### A gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját a félév során készített terv, valamint a félév során tartott közös értékelések, prezentációk képezik.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Közös prezentáció és értékelés a félév során két alkalommal. A prezentáció nyilvános, az értékelés szóbeli, megfelelt / nem felelt megértékeléssel zárul.*

#### *Féléves munka értékelése 1-5 érdemjeggyel.*

**Követelmények:**

a.) 6. hét: absztrakt beadása konzulensnek és tantárgyfelelősnek (min. 1500 - max. 2000 karakter szóközök nélkül, ábrákkal webes vagy más forrásmegjelöléssel), jóváhagyás a prezentációt követően (.word/.rtf és .pdf formátumban)

b.) 12. hét: a kész tanulmány leadása és prezentációja, elvárt terjedelem min. 20.000 karakter (szóközök nélkül) szöveges megfogalmazás + mellékletek, vázlatok, kimutatások (.word/.rtf és .pdf formátumban)

## Teljesítményértékelések részaránya a minősítésben

### A félévvégi jegy megszerzésének feltétele a szorgalmi időszakban végzett teljesítményértékelések mindegyikének teljesítése, valamint a féléves terv legalább mindegyik elégséges teljesítése.

### A szorgalmi időszakban végzett teljesítményértékelések részaránya a minősítésben:

|  |  |
| --- | --- |
| **szorgalmi időszakban végzett teljesítményértékelések** | **részarány** |
| 1. féléves munka | 100% |
| **összesen:** | **∑100%** |

### Kétséges esetben a féléves munka minősége képezi a féléves érdemjegyről való döntés alapját.

## Érdemjegy megállapítás

|  |  |  |
| --- | --- | --- |
| **Érdemjegy** | **ECTS minősítés** | **Érdemjegy \*** |
| jeles (5) | Excellent [A] | >4,75 |
| jeles (5) | Very good [B] | 4,50-4,75 |
| jó (4) | Good [C] | 3,50-4,49 |
| közepes (3) | Satisfactory [D] | 2,50-3,49 |
| elégséges (2) | Pass [E] | 2,00-2,49 |
| elégtelen (1) | Fail [F] | <2,00 |
|  *\*Az érdemjegyeknél megadott alsó határérték már az adott érdemjegyhez tartozik* |

## Javítás és pótlás

 A vázlatterv és a féléves terv javítása és pótlása a TVSZ és a kari munkarend szerint

**Pótlási lehetőségek:**

a.) 8. hét: részteljesítés – pótlása: 8. hét péntek 12:00 óra

b.) 14. hét: véghatáridő – pótlása: 14. hét péntek 12:00 óra

## A tantárgy elvégzéséhez szükséges tanulmányi munka

|  |  |
| --- | --- |
| **tevékenység** | **óra/félév** |
| részvétel a kontakt tanórákon | 12×3=36 |
| felkészülés a kontaktórákra, egyéni munka | 12×2=24 |
| féléves feladatok elkészítése | 2x15=30 |
| **összesen:** |  **∑ 90** |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2022. március 30.